

Operett Aranyklub Törzsvásárlói kártya szabályzat

*Érvényes 2020. február 1-től*

**A Budapesti Operettszínház Operett Aranyklub Törzsvásárlói kártyájával igénybe vehető szolgáltatások:**

- jegyvásárlási kedvezmények személyes és internetes vásárlás esetén (3% kedvezmény, ami évadonként +1%-kal nő) Egy kártyával 4 darab belépőjegyet lehet vásárolni kedvezményesen (a külön meghirdetett akcióknál pedig a megjelölt darabszámra vehető igénybe a kijelölt kedvezmény)

- extra jegyvásárlási kedvezményes ajánlatok (e-mailes tájékoztatás alapján, az abban meghatározott előadásokra, akár 50% kedvezmény)

- újdonságainkról, kedvezményes jegyvásárlási lehetőségeinkről értesülhetnek, sőt már a műsor meghirdetése előtt élhetnek elővételi jogukkal a klubtagok részére kiküldött hírlevelünkből (e-mailben hirdetjük meg)

- Operett Aranyklub kártyával minden bérlet 10% kedvezménnyel vásárolható meg. Egy kártyával egy sorozatból egy bérlet váltható meg kedvezményesen.

- minden új előadásunk esti főpróbájára a kártyáját legaktívabban használó törzsvásárlóink meghívást kapnak

- az évadban legtöbbet vásárló 3 törzsvevőnk meghívást kap a színház évadzáró partyjára (partnerével együtt)

Minden esetben az Operett Aranyklub törzskártyán lévő forgalmat (elköltött összeg) vizsgáljuk az akcióknál.

**Hogyan juthat Operett Aranyklub törzskártyához?**

**A kártya megvásárolható személyesen jegypénztárainkban és online a** [**www.operett.hu**](http://www.operett.hu) **oldalon a TÖRZSKÁRTYA menüpontban.**

- Az Operett Aranyklub törzskártya-igénylőlap [weblapunkról](http://operett.hu/file/egyeb/torzskartya_igenylo_lap_2020_1.doc) letölthető, vagy a színház Szervezési osztályán és jegypénztárában hozzáférhető

- az Operett Aranyklub törzskártya regisztrálásához szükséges, hogy a vásárló megfelelően kitöltse az adatlapot, aláírásával elfogadja a törzsvásárlói rendszer szabályzatát, és nyilatkozzon az adat-védelemről

- az Operett Aranyklubtörzskártya online vásárlása esetén regisztrálás után lehet bankkártyával kifizetni a kártyát, ezután pedig aktiválni szükséges a TÖRZSKÁRTYA menüpontban

- amennyiben online kíván vásárolni belépőjegyet, először be kell jelentkezni, ezután lehet elkezdeni a vásárlást

- A Törzsvásárlói vonalkódját a webes visszaigazolása jobb felső sarkában, vagy a pénztárban vásárolt plasztik kártyáján találja

- a kártya ára 2.000 (kettőezer) forint

**Az Operett Aranyklub törzskártya használata:**

- személyes vásárláskor kártyáját használhatja a színház Közönségkapcsolati és Szervezési osztályán és jegypénztárában (minden vásárláskor fel kell mutatni)

- Interneten a [https://operett.jegy.hu](https://operett.jegy.hu/) oldalon online megvásárolhatja jegyét **bejelentkezés után** az Operett Aranyklubtörzskártya számának megadásával. *Internetes vásárlással kapcsolatban kérdéseivel, problémáival forduljon kollégáinkhoz az*[*interticket@interticket.hu*](mailto:interticket@interticket.hu)*címen, illetve munkanapokon 10-18 óra között a +36 1 2660000 telefonszámon.*

**Érvényesség**

Az Operett Aranyklubtörzsvásárlói kártya visszavonásig érvényes.

**Kártyacsere és pótlás**

Az Operett Aranyklub törzskártya pótlására nincs lehetőség, elvesztés esetén kizárólag új kártya igénylésére van mód, a feltételeknek megfelelően.

**Egyéb szabályok**

Az adatlap kitöltésével és aláírásával a vásárló elfogadja a Budapesti Operettszínház törzsvásárlói-rendszer szabályzatában leírtakat. Az adatlapon mindenki csak a saját adatait rögzítheti.

A Színház jogosult törzsvásárlói rendszerének szabályzatát a törzsvásárlók beleegyezése és külön tájékoztatása nélkül bármikor módosítani, amennyiben a mindenkor érvényes szabályzatot betekintésre hozzáférhetővé teszi értékesítőhelyein, illetve a [www.operett.hu](http://www.operett.hu/) honlapon.

Az Operett Aranyklubtörzsvásárlói kártya adatlapjának kitöltésével a vásárló hozzájárul, hogy a megadott információkat - beleértve személyes adatait is - a Színház elektronikus nyilvántartásába vegye és feldolgozza.

Az adatkezelés és feldolgozás célja a törzsvásárlói rendszer működtetése, a vásárlási szokások kiértékelése a vásárlói igények jobb kiszolgálása érdekében, a törzsvásárlók hatékonyabb tájékoztatása a vásárlási lehetőségekről, illetve a Színház iránti vásárlói elkötelezettségük növelése.

Az adatokat a Színház bizalmasan kezeli, azt harmadik félnek nem adja ki.

A törzsvásárló jogosult az adatkezelésre vonatkozó hozzájárulását írásban visszavonni, ebben az esetben a kártya letiltásra kerül, és nem használható többé, adatainak visszaállítása nem lehetséges.

A Színház nem vállal felelősséget a kártyákkal való visszaélésekért, valamint az Operett Aranyklub törzskártya elvesztése, ellopása, megsemmisülése, megsérülése miatti károkért.

2022.03.25.